รอยอดีตโรงเรียนบ้านสมเด็จเจ้าพระยา
มหาวิทยาลัยราชภัฏบ้านสมเด็จเจ้าพระยา
เมื่อสมเด็จเจ้าพระยาบรมมหาศรีสุริยวงศ์ (ช่วง) ได้ อุทิศคฤหาสน์ รวมทั้งที่ดินโดยรอบทั้งหมดให้ทางราชการใช้เป็นสถานศึกษา บริเวณที่ว่านี้คือบริเวณเชิงสะพานพระพุทธยอดฟ้าและเชิงสะพานสมเด็จพระปกเกล้า ทางราชการได้จัดให้เป็นโรงเรียนราชวิทยาลัย หรือ King college's แต่เนื่องจากอาคารเรียนเคยเป็นคฤหาสน์ของสมเด็จเจ้าพระยาบรมมหาศรีสุริยวงศ์ และสถานที่ตั้งก็อยู่ในตำบลสมเด็จเจ้าพระยา ชาวบ้านจึงเรียก โรงเรียนแห่งนี้ว่า โรงเรียบ้านสมเด็จเจ้าพระยา เมื่อโรงเรียนราชวิทยาลัยย้ายออกไปแล้ว จึงเปิดเป็นโรงเรียนฝึกหัดครู แรกเปิดมีชื่อว่า โรงเรียนฝึกหัดครูฝั่งตะวันตก และโรงเรียนฝึกหัดครูบ้านสมเด็จเจ้าพระยาตามลำดับ ต่อมาได้โอนกิจการโรงเรียนไปขึ้นกับโรงเรียนข้าราชการพลเรือนที่ตำบลวังใหม่ อำเภอปทุมวัน สถานที่เดิมจึงเปิดเป็นโรงเรียนมัธยมบ้านสมเด็จเจ้าพระยา มีพระยาประมวลวิซาพูล (วงษ์ บุญ-หลง) เป็นอาจารย์ใหญ่ เมื่อมีการสร้างสะพานพระพุทธยอดฟ้าราวปี พ.ศ. ๒๔๗๓ คฤหาสน์และพื้นที่ของโรงเรียนบางส่วนอยู่ในแนวการก่อสร้างและ ต้องรื้อถอน ทำให้อาณาบริเวณโรงเรียนถูกจำกัดให้เล็กลง จึงมี การแลกพื้นที่ระหว่างโรงเรียนศึกษานารีกับโรงเรียนบ้านสมเด็จเจ้าพระยา เวลานั้นโรงเรียนศึกษานารีเป็นโรงเรียนขนาดเล็ก ตั้งอยู่ที่บริเวณมหาวิทยาลัยราชภัฏบ้านสมเด็จเจ้าพระยาในปัจจุบัน ที่มา : วราห์ โรจนวิภาต. (๒๕๖๔). หมู่บ้านสมเด็จเจ้าพระยา ใน วัยเก๋าเล่าเรื่อง@ฝั่งธนฯ. (น.๒๐๐-๒๒๙). สำนักศิลปะและวัฒนธรรม มหาวิทยาลัยราชภัฏบ้านสมเด็จเจ้าพระยา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
โรงเรียนบ้านสมเด็จเจ้าพระยา
โรงเรียนฝึกหัดครูฝั่งตะวันตก
โรงเรียนฝึกหัดครูบ้านสมเด็จเจ้าพระยา
โรงเรียนศึกษานารี